b'\n_START_ARTICLE_\nVinko O\xc5\xa1lak\n_START_SECTION_\n\xc5\xbdivljenjepis\n_START_PARAGRAPH_\nO\xc5\xa1lak je odra\xc5\xa1\xc4\x8dal v polkme\xc4\x8dki dru\xc5\xbeini na Prevaljah. Osnovno \xc5\xa1olo je obiskoval na Prevaljah, ni\xc5\xbeje razrede klasi\xc4\x8dne gimnazije pa na Ravnah na Koro\xc5\xa1kem. Leta 1967 je maturiral na Ekonomski srednji \xc5\xa1oli v Slovenj Gradcu. \xc5\xa0tudij politi\xc4\x8dnih ved pa na FSPN v Ljubljani. Po dalj\xc5\xa1i prekinitvi je nadaljeval \xc5\xa1tudij na Akademio Internacia de la Sciencoj v San Marinu, kjer je leta 1991 diplomiral s stopnjo bakalavreata na temo\xc2\xa0\xc2\xbbDr\xc5\xbeavna filozofija pri Novalisu\xc2\xab. V letu 1993 na isti akademiji ubranil magistrsko nalogo z naslovom\xc2\xa0\xc2\xbbIdentiteta in komunikacija - na primeru manj\xc5\xa1inskega problema na Koro\xc5\xa1kem\xc2\xab. V letu 1982 se je preselil v Celovec, kjer je bil najprej zaposlen pri Mohorjevi dru\xc5\xbebi, od 1989 pa pri Katoli\xc5\xa1ki akciji kot lektor in strokovni sodelavec. O\xc5\xa1lak pi\xc5\xa1e in objavlja leposlovno literaturo in esejistiko, filozofska in dru\xc5\xbeboslovna besedila, prilo\xc5\xbenostno tudi \xc4\x8dasopisno feljtonistiko v sloven\xc5\xa1\xc4\x8dini, esperantu in nem\xc5\xa1\xc4\x8dini. Od leta 2004 do 2006 je bil predsednik esperantskega centra mednarodnega pisateljskega zdru\xc5\xbeenja PEN.'